Firm Formalization and Sustainable Development
Independent Research Fund Denmark
Copenhagen Business School Handelshøjskolen
Den uformelle økonomi beskriver dele af økonomien som ikke overvåges, beskyttes eller skatlægges af myndighederne og er stort udbredt i udviklingslande verden over. Formålet med dette projekt er at undersøge om virksomheders formalisering er forbundet med bæredygtig udvikling. Selvom officielle udviklingsprogrammer som FNs verdensmål for bæredygtig udvikling og ILOs Decent Work agenda fremhæver virksomheders formalisering som en vigtig brik i at skabe bæredygtig udvikling, så foreligger der meget lidt bevismateriale som kan dokumentere denne påstand. For at belyse dette emne, vil dette projekt etablere et samarbejde med lokale forskere og brancheorganisationer i Uganda. Vi vil foretage et felteksperiment hvor tilfældigt udvalgte grupper af uregistrerede Ugandiske virksomheder vil modtage en kort erhvervsuddannelse omkring bæredygtige arbejdsmetoder samt information om formaliseringsprocessen, og efterfølgende blive sammenlignet med virksomheder, som ikke vil modtage interventionerne. Dette projekt har derfor potentiale til at bidrage med vigtige teoretiske og empiriske indsigter til gavn for både fremtidig forskning og samfundsdebatten om, hvordan formalisering er forbundet med bæredygtig udvikling.
Research Projects (Max 10 MDKK) / Sapere Aude: DFF-Forskningsleder / grant